CELEX: C2007/297/38
Language: fi
Date: 2007-12-08 00:00:00
Title: Asia C-430/07: Ennakkoratkaisupyyntö, jonka Raad van State (Alankomaat) on esittänyt 17.9.2007 — Exportslachterij J. Gosschalk & Zoon BV v. Minister van Landbouw, Natuur en Voedselkwaliteit

8.12.2007   
            
            
               FI
            
            
               Euroopan unionin virallinen lehti
            
            
               C 297/23
            
         Ennakkoratkaisupyyntö, jonka Raad van State (Alankomaat) on esittänyt 17.9.2007 — Exportslachterij J. Gosschalk & Zoon BV v. Minister van Landbouw, Natuur en Voedselkwaliteit
   (Asia C-430/07)
   (2007/C 297/38)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Raad van State (Alankomaat)
   Pääasian asianosaiset
   
      Kantaja: Exportslachterij J. Gosschalk & Zoon BV
   
      Vastaaja: Minister van Landbouw, Natuur en Voedselkwaliteit
   Ennakkoratkaisukysymykset
   
               1)
            
            
               Ovatko BSE-testit, jotka olivat tuoreen lihan ja lihavalmisteiden viennistä vuonna 1985 annetun asetuksen (Regeling uitvoer vers vlees en vleesbereidingen 1985; Stcr. 2001, N:o 218), jolla on täytäntöönpantu nautojen testauksesta naudan spongiformin enkefalopatian (BSE:n) esiintymisen varalta ja tarttuvien spongiformisten enkefalopatioiden epidemiologisesta valvonnasta tehdyn päätöksen 98/272/EY (1) muuttamisesta tehdyn päätöksen 2000/764/EY 1 artiklan 4 kohta, nojalla pakollisia 1.1.2001 lukien, poikkeuksellisista tukitoimenpiteistä naudanliha-alalla annetun asetuksen N:o 2777/2000 (2) (jäljempänä asetus N:o 2777/2000) 2 artiklan 1 kohdassa tarkoitettuja testejä?
            
         
               2)
            
            
               Mikäli näin on, onko asetuksen N:o 2777/2000 2 artiklan 1 kohdan katsottava olevan yhteisen maatalouspolitiikan rahoituksesta annetun asetuksen N:o 1258/1999 (3) 1 artiklan 2 kohdan b alakohdassa tarkoitettu naudanlihamarkkinoiden tasapainottamiseksi tehtävä interventio (markkinatukitoimenpide) tai saman säännöksen d alakohdassa tarkoitettu eläinlääkintäalan erityistoimenpide, tai molempia?
            
         
               3)
            
            
               Mikäli kyseessä on (myös) markkinatukitoimenpide, tarkoittaako tämä, ottaen huomioon yhteisöjen tuomioistuimen asiassa C-239/01 (4)30.9.2003 antaman tuomion, että kyseisten testien rahoituksesta vastaa yksinomaan yhteisö, ja että näin ollen asetuksen N:o 2777/2000 2 artiklan 2 kohta on, koska se on ristiriidassa asetuksen N:o 1254/1999 (5) kanssa, pätemätön siltä osin kuin siinä säädetään, että yhteisö osallistuu vain osaan BSE-testien rahoituksesta?
            
         
               4)
            
            
               Mikäli katsotaan, että asetuksen N:o 2777/2000 2 artiklan 2 kohta on pätevä, estääkö tämä asetus jäsenvaltioita perimästä BSE-testien tekemisestä aiheutuneita kustannuksia elinkeinonharjoittajilta?
            
         
               5)
            
            
               Onko direktiivissä 89/662/ETY, (6) 90/425/ETY, (7) 90/675/ETY (8) ja 91/496/ETY (9) tarkoitettujen eläinlääkärintarkastusten ja valvonnan rahoittamisesta 29.1.1985 annetun neuvoston direktiivin 85/73/ETY, (10) sellaisena kuin se on viimeksi muutettuna ja kodifioituna direktiivillä 96/43/EY (11), 5 artiklan 4 kohdan viimeistä virkettä tulkittava siten, että tämä direktiivi ei ole esteenä sille, että jäsenvaltio perii BSE-testeistä aiheutuneisiin kustannuksiin perustuvaa maksua? Mikäli näin on, mitkä edellytykset BSE-testeistä perittävien maksujen on täytettävä?
            
         
      (1)  29.11.2000 tehty komission päätös, EYVL L 305, s. 35.
   
      (2)  18.12.2000 annettu komission asetus, EYVL L 321, s. 47.
   
      (3)  17.5.1999 annettu neuvoston asetus, EYVL L 160, s. 103.
   
      (4)  Saksa v. komissio, Kok. 2003, s. I-10333.
   
      (5)  Naudanliha-alan yhteisestä markkinajärjestelystä 17.5.1999 annettu neuvoston asetus, EYVL L 160, s. 21.
   
      (6)  Eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11.12.1989 annettu neuvoston direktiivi, EYVL L 395, s. 13.
   
      (7)  Eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26.6.1990 annettu neuvoston direktiivi, EYVL L 224, s. 29.
   
      (8)  Kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10.12.1990 annettu neuvoston direktiivi, EYVL L 373, s. 1.
   
      (9)  Kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15.7.1991 annettu neuvoston direktiivi, EYVL L 268, s. 56.
   
      (10)  Tuoreen lihan ja siipikarjanlihan terveystarkastusten ja -valvonnan rahoittamisesta 19.1.1985 annettu neuvoston direktiivi, EYVL L 32, s. 14.
   
      (11)  Direktiivin 85/73/ETY muuttamisesta ja kodifioinnista elävien eläinten ja tiettyjen eläintuotteiden eläinlääkärintarkastusten ja -valvonnan rahoittamisen varmistamiseksi sekä direktiivien 90/675/ETY ja 91/496/ETY muuttamisesta 26.6.1996 annettu neuvoston direktiivi.